1945

Podawki 
 W Serbach 
 15. februara: Anglo-ameriski lětadłowy nadpad na Choćebuz.
 16.–30. apryla: Bitwa wo Budyšin mjez sowjetskim a pólskim na jednym a němskim wójskom na tamnym boku. Přez zapalerstwo SS a bombowy nadpad zniči so stary Serbski dom při Lawskich hrjebjach.
 10. meje: Znowazałoženje w lěće 1937 zakazaneje Domowiny w Chrósćicach.
 25. meje: Pomjenowanje dr. Jana Cyža za krajneho radu Budyskeho wokrjesa.
 24. julija: W Praze wotměje so wulkodemonstracija za swobodu Łužicy a prawa Serbow.
 12. awgusta: Zhromadny koncert serbskeju chórow a chora Čerwjeneje armeje w Budyšinje. 
 3. oktobra: Serbscy studenća znowa nastupja studij w Praze, zdobom wobnowi so towarstwo Serbowka z předsydu Janom Donatom.
 2. decembra: Załoženje serbskeho realneho gymnazija w Čěskej Lipje.

 Druhdźe 
 18. januara: I. ukrainska fronta docpě pod rozkazowarjom maršalom Konjewom w běhu ofensiwy Wisła-Wódra něhdyšu pólsku stolicu Krakow.
 19. januara: I. běłoruska fronta pod maršalom Žukowom wobsadźi druhe najwjetše pólske město Łódź.
 27. januara: Wuswobodźenje koncentraciskeho a zaničowanskeho lěhwa Auschwitz přez čerwjenu armeju.
 4.–11. februara: W Jalće na połkupje Krim wuradźuja wjednicy anti-Hitlerskeje koalicije – britiski premier Winston Churchill, US-ameriski prezident Franklin D. Roosevelt a sowjetski diktator Józef Stalin – wo rozdźělowanju Europy po dobyću nad Němskej kaž tež wo wójnje přećiwo Japanskemu kejžorstwu. Bě to druhe z třoch wjerškowych zetkanjow w běhu Druheje swětoweje wójny.
 13. februara: Započatk anglo-ameriskich lětadłowych nadpadow přećiwo Drježdźanam.
 8. meje: Bjezwuměnita kapitulacija němskeho wójska a wšěch dźělnych jednotkow.
 6. awgusta: Prěnje mjetanje atomoweje bomby na japanske město Hirošima.
 9. awgusta: Druhe mjetanje atomoweje bomby na Nagasaki.
 16. nowembra: W Londonje załoži 37 statow organizaciju UNESCO.

 Narodniny 
 9. januara: Lewon Ter-Petrosjan – prezident Armenskeje
 10. januara: Rod Stewart – britiski spěwar
 6. februara: Bob Marley – jamaiski reggaejowy hudźbnik († 1981)
 12. februara: Thilo Sarrazin – němski politikar
 19. februara: Thomas Brasch – němski awtor, dramatikar a lyrikar
 23. februara: Georg Milbradt – němski politikar a ministerski prezident Sakskeje
 9. měrca: Katja Ebstein – němska spěwarka a filmowa hrajerka
 9. měrca: Robin Trower – britiski gitarist a rockowy hudźbnik
 14. měrca: Herman van Veen – nižozemski spěwar, spisowaćel a spěwydźěłar
 30. měrca: Eric Clapton – britiski rockowy a bluesowy gitarist
 4. apryla: Daniel Cohn-Bendit – němski politikar a publicist
 25. apryla: Björn Ulvaeus – šwedski spěwar, čłon skupiny ABBA
 26. apryla: Winfried Glatzeder – němski filmowy hrajer a dźiwadźelnik
 8. meje: Keith Jarrett – US-ameriski jazzowy pianist
 9. meje: Jupp Heynckes – němski kopar a trenar
 14. meje: Wladislaw Ardzinba – prěni prezident mjezynarodnje njepřipóznateje republiki Abchaziskeje († 2010)
 19. meje: Pete Townshend – britiski rockowy hudźbnik skupiny The Who
 31. meje: Rainer Werner Fassbinder – němski režiser, filmowy producent a jewišćowy awtor († 1982)
 31. meje: Laurent Gbagbo – prezident Słonowinoweho pobrjoha 
 14. junija: Jörg Immendorf – němski moler a rězbar († 2007)
 17. junija: Eddie Merckx – belgiski kolesowar
 19. junija: Aung San Suu Kyi – burmaska politikarka
 19. junija: Radovan Karadžić – bosnisko-serbski politikar a wójnski złóstnik
 22. junija: Rainer Brüderle – němski politikar (FDP)
 24. julija: Alfons Wićaz – serbski žurnalist
 26. julija: Helen Mirren – britiska filmowa hrajerka
 14. awgusta: Wim Wenders – němski režiser a fotograf
 31. awgusta: Van Morrison – irski rockowy hudźbnik
 11. septembra: Franz Beckenbauer – němski kopar a trenar († 2024)
 2. oktobra: Don McLean – US-ameriski spěwar a komponist
 27. oktobra: Luiz Inácio Lula da Silva – brazilski politikar a prezident
 3. nowembra: Gerd Müller – němski kopar
 11. nowembra: Daniel Ortega – nikaraguwaski politikar a prezident
 12. nowembra: Neil Young – kanadiski rockowy hudźbnik
 28. nowembra: Majka Kowarjec – serbska dźiwadźelnica
 10. decembra: Marek Grechuta – pólski spěwytwórc
 24. decembra: Lemmy Kilmister – britiski rockowy hudźbnik, załožer skupiny Motörhead († 2015)
 28. decembra: Birendra – kral Nepala († 2001)

 Wumrěće 
mini|upright=0.4|Jan Skala († 22. januara 1945)
mini|upright=0.4|Jurij Kral († 27. nowembra 1945)
 22. januara: Jan Skala – serbski nowinar, basnik, narodny prócowar a narodnostny politikar (* 1889)
 13. februara: Pětr Kowar – serbski ludowy spisowaćel a moler (* 1875)
 23. februara: Aleksej Tolstoj – ruski spisowaćel (* 1883)
 27. februara: Jakub Korjeńk – serbski dźěłaćer, wopor nacionalsocializma (* 1884)
 4. měrca: Jan Renč – serbski ewangelski farar (* 1884)
 12. apryla: Franklin D. Roosevelt – 32. prezident Zjednoćenych statow (* 1882)
 22. apryla: Jan Nalij – serbski pismikistajer a ludowy spisowaćel (* 1887)
 30. apryla: Adolf Hitler – němski mócnarstwowy kancler a diktator (* 1889)
 29. junija: Jurij Słodeńk – serbski wučer, hudźbnik, spisowaćel a narodny prócowar (* 1873)
 2. julija: Romuald Domaška – serbski rjadny duchowny, spisowaćel a kulturny prócowar (* 1869)
 26. septembra: Benjamin Běgaŕ – delnjoserbski farar (* 1873)
 31. oktobra: Arnošt Ota Dučman – serbski nowinar (* 1896)
 27. nowembra: Jurij Kral – serbski farar, słownikar a gramatikar (* 1864)
 2. decembra: Jan Wilhelm Buk – sakski politikar, ministerski prezident (* 1869)
 dokładny datum njeznaty: Jurij Šewčik – serbski ratar a ludowy basnik (* 1903)
 dokładny datum njeznaty: Korla Gustaw Wowčerk – serbski knihićišćer a wuměłski nawoda spěwarskich towarstwow (* 1863)

 Wotkaz 


Kategorija:Lěto (20. lětstotk)